Borgund (Møre og Romsdal)

Borgund kommune er en tidligere kommune i Møre og Romsdal opprettet som Borgund formannskapsdistrikt i 1837. Området som utgjorde kommunen, er nå delt mellom Giske, Haram, Sula og Ålesund. Kommunen omfattet flere øyer, som Ellingsøya, Giske, Tørla, Humla, Sula og deler av Uksenøya, Hessa og Nørvøya. Navnet «Borgund» er satt sammen av borg, som betyr 'borg, bygdeborg' og -und, 'rik på'. Tettsteder var blant annet Spjelkavik og Langevåg. På 1800-tallet ble kommunen også omtalt som Borgen.

Borgund kommune hadde i 1957 en utstrekning på 172,93 km2 hvorav 19 km2 åker og 6 km2 skog. Grensen mot Ålesund gikk i 1957 rett vest for Nørvasundet og Borgundkaupangen. Kommuneadministrasjonen holdt til rett ved Nørvasundet der det også ble reist et administrasjonsbygg. Ålesund bys grenser ble utvidet flere ganger på Borgunds bekostning fra 1824 til sammenslåingen med Ålesund i 1968.

 Historie 

Arkeologiske utgravinger har påvist bosetning i Borgundkaupangen fra 1000-tallet av, trolig av bymessig art på 1200-tallet. Borgund hadde tre, kanskje fire kirker i middelalderen, bygget i stein og marmor. På Sunnmøre var det bare fire andre steinkirker i middelalderen. Borgund steinkirke står fremdeles. Ved kirkene var det en stor gravplass. Borgund kaupang ved kirken var det viktigste handelsstedet for Giskeætta. På 1300- og 1400-tallet gikk bosetningen tilbake og stedet lå trolig øde på 1500-tallet. Grunnlaget for byen i Borgund var et omfattende torskefiske i Borgundfjorden, en god havn, sentral plassering på Sunnmøre, nærhet til leia langs norskekysten og beskyttelse fra den mektige Giskeætten. Asbjørn Herteig (1973) antok at Borgundkaupangen dels fungerte som omlastingssted for varer som skulle videre til Bergen eller lengre. Borgund kan ha vært navn på selve handelsstedet. Borgund var trolig et sentrum på Sunnmøre i middelalderen, tilsvarende Veøy i Romsdal.

Før Ålesund ble det ledende handelsstedet var handel særlig rundt Nørvasundet i Borgund på 1600-1700-tallet. Vegsund ved skipsleia mellom ytre og indre strøk var også et handelssted i Borgund. Sorenskriverne Melchior Falch og Johan Lausen Bull holdt til i Djupvika på Sula.https://nbl.snl.no/Johan_Bull_-_2

På den store Moa-flaten ved Spjelkavik var det planlagt flyplass og endestasjon for Raumabanen. Området ble etter sammenslåingen med Ålesund bygget ut til et stort handelssentrum. De gamle industribyggene i området har til dels blitt omgjort til kjøpesenter. Stokke (selskap) begynte sin virksomhet der. Brødr. Sunde as hadde en fabrikk på stedet.

Administrativ inndeling
«Losse- og ladested» Ålesund var eget formannskapsdistrikt fra 1837, men en del av Borgund prestegjeld. Ålesund fikk egen kirke i 1854. Skaret, Buholmstranda, Ystenes og Voldsdalen ble 1. januar 1875 overført fra Borgund til Ålesund. I 1923 ble mesteparten av Nørvøya med Tyskholmen og Skarbøvikane på Heissa overført til Ålesund. Borgund omsluttet Ålesund på alle kanter inntil Giske ble skilt ut i 1908.

Borgund kommune ble opprettet i 1837 og delt allerede i 1849 da Skodje kommune (inkludert Vatne) med 2 170 innbyggere ble skilt ut som egen kommune. Borgund hadde etter dette 4 461 innbyggere.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 58, vitja 17. februar 2010 I 1875 ble Ålesund bykommune utvidet på bekostning av Borgund: byens østgrense ble flyttet innover på Nørvøya. Byens grensen hadde blitt flyttet vestover til Steinvågsundet i 1824 før formannskapslovene.

1. januar 1908 ble kommunen igjen delt da Giske kommune med 1 708 innbyggere ble skilt ut. Borgund hadde 6 734 innbyggere etter delingen.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 59, vitja 17. februar 2010 Giske forble del av Borgund prestegjeld etter delingen. 1. januar 1916 ble det gjennomført en grenseregulering som ga Borgund en del av Skodje kommune med 14 innbyggere.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 63, vitja 17. februar 2010 I 1923 ble Ålesund by igjen utvidet på bekostning av Borgund: Bygrensen ble flyttet østover til Nørvasundet (rett linje over øya slik at østenden ble værende i Borgund) og halve Hessa ble overført til Ålesund.

1. juli 1958 ble et område i Hareid kommune med 68 innbyggere overført til Borgund.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 64, vitja 17. februar 2010 1. januar 1965 ble deler av Borgund med 1 191 innbyggere, Grytastranda, Søvik og Gamlem med øyene vestover, slått sammen med det meste av Haram og Vatne kommuner til den nye Haram kommune.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 61, vitja 17. februar 2010

1. januar 1968 ble resten av Borgund med da 20 132 innbyggere slått sammen med Ålesund kommune.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 62, vitja 17. februar 2010 Borgund kommune var på dette tidspunktet den største kommunen i Møre og Romsdal i folketall. Daværende Ålesund kommune hadde 18 457 innbyggere. Den nye storkommunen Ålesund fikk etter sammenslåingen 38 589 innbyggere.

1. januar 1977 ble øya Sula, som tidligere var en del av Borgund, og som da hadde et folketall på 6 032, delt fra Ålesund og etablert som egen kommune. Etter delingen hadde Ålesund kommune 34 639 innbyggere.

 Folketallsutvikling 
I 1963 passerte Borgund kommune Ålesund kommune i folketall, og var dermed den største kommunen i Møre og Romsdal etter folketall ved kommunesammenslåingen i 1968.

Folketallsutvikling for tidligere Borgund kommune fra 1908 til 1965:
 1.1.1908Dag Juvkam, Historisk oversikt over endringer i kommune- og fylkesinndelingen (SSB, 1999) 1.12.1920Statistisk årbok for kongeriket Norge 40de årgang, 1920 (Det statistiske centralbyrå, 1921) 1.12.1930Statistisk årbok for Norge 69. årgang, 1950 (Statistisk sentralbyrå, 1950) 3.12.1946 1.1.1951Folkemengd i Borgund/Sula 1. januar kvart år frå 1951, frå Statistisk sentralbyrå1.10.1957 1.1.1961 1.1.1965 6734ab 7341a 8658a 11431a 12525a15623 17562 19571
aDette tallet omfatter ikke et område som var del av Hareid kommune fram til 1958, da det ble overført til Borgund kommune. Dette området hadde da 68 innbyggere.

bDette tallet omfatter ikke et område som var del av Skodje kommune fram til 1916, da det ble overført til Borgund kommune. Dette området hadde da 14 innbyggere.

Se også
Liste over ordførere i Ålesund

Referanser

Kategori:Tidligere kommuner i Møre og Romsdal
Kategori:Ålesunds historie
Kategori:Norske kommuner etablert i 1838
Kategori:Kommuner opphørt i 1968